- Hindi News
- National
- दिल्ली के एक्सपोर्टर से 53 लाख की पुरानी करंसी लूट मामले में दो पुलिसकर्मी गिरफ्तार
दिल्ली के एक्सपोर्टर से 53 लाख की पुरानी करंसी लूट मामले में दो पुलिसकर्मी गिरफ्तार
दिल्लीके एक्सपोर्टर से 53 लाख की पुरानी करंसी लूटने के मामले में दो पुलिसकर्मियों की गिरफ्तारी हुई है। दोनों को कोर्ट में पेश कर दो दिन के रिमांड पर लिया। घटना 28 फरवरी की है।
दिल्ली के सागरपुर निवासी देवेंद्र ने पुलिस को बताया कि उसे और उसके बिजनेसमैन दोस्तों आरसी जैन, मुख्तयार सिंह, कर्नल साहब, मोहन शर्मा, नवीन, बिट्टू , राजकुमार, अमर और राजीव को 53 लाख की पुरानी करंसी (सभी 1000 के नोट) बदलवानी थी। लोधी रोड पर वीरेंद्र से मुलाकात हुई। वीरेंद्र ने सेक्टर-2 के विनायक अपार्टमेंट में रहने वाले जितेंद्र धनखड़ से मिलवाया। जितेंद्र ने बताया कि उसका भाई एनआरआई है और उसके खाते में रुपए डाल दें तो 60 प्रतिशत के हिसाब से नई करंसी वापस कर देंगे। 28 फरवरी दोपहर 3.30 बजे देवेंद्र अपने दोस्तों के साथ विनायक अपार्टमेंट पहुंचे। उन्होंने रकम जितेंद्र को दे दी। जितेंद्र ने फोन कर थाना शहर बल्लभगढ़ की बाइक राइडर 40 पर तैनात हवलदार दिनेश और एसपीओ देवेंद्र को भी बुला लिया। कुछ देर बाद संदीप नामक युवक पहुंचा, जो खुद को क्राइम ब्रांच से बता रहा था। सभी ने देवेंद्र उसके साथियों को धमकी दी और जितेंद्र 53 लाख रुपए से भरा बैग लेकर चला गया।
20हजार एटीएम से निकलवाए : देवेंद्रके मुताबिक पुलिसकर्मी उन्हें जेल में डालने की धमकी देकर दो डेबिट कार्ड छीनकर ले गए और नजदीकी एटीएम से 20 हजार रुपए निकलवा लिए। इसके बाद ही सभी को जाने दिया। बल्लभगढ़ एसीपी अमन यादव ने बताया कि सभी आरोपियों पर लूट, षड्यंत्र और रिश्वत लेने के आरोप में केस दर्ज किया गया है। लूटी गई रकम में से 50 लाख 93 हजार दिल्ली की लोधी कॉलोनी में राजेंद्र बख्शी के फ्लैट से बरामद हुई है। मामले की जानकारी आयकर विभाग को दे दी गई है।
पुराने नोट लूट मामले में गिरफ्तार पुलिसकर्मी।
गोहाना | पुलिसने 20 लाख रुपए की पुरानी करंसी के साथ एक व्यक्ति को गिरफ्तार किया है। गन्नौर निवासी रामपाल गोहाना में नोट बदलवाने आया था। नोट बदलने पर उसे एक लाख रुपए बतौर कमीशन मिलना था। पुलिस ने आयकर विभाग के अधिकारियों को सूचना दे दी है। आरोपी से उसके साथियों के बारे में पूछताछ कर रही है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva